Man skuldig aan moord op 4-jarige | Maroela Media
Natasha Ramkisson-Kara, woordvoerder van die nasionale vervolgingsgesag (NVG), het gesê Sibongiseni Magugula sal na verwagting Vrydag gevonnis word nadat hy skuldig bevind is op twee aanklagte van ontvoering, een van poging tot moord en een van moord.
Magagula het die vierjarige Lungisani Ntuli in Julie verlede jaar ontvoer, vermoor en sy ledemate afgesny. Van die ledemate is op die St. Jones-kerk se perseel gevind terwyl nog ledemate by 'n vrou se huis in die area gevind is.
Inwoners het destyds woedend gereageer op die moord en die vrou se huis en 'n rondawel op die kerkterrein aan die brand gesteek. Die kerk is ook gevandaliseer en minstens 15 mense is in hegtenis geneem.
Ramkisson-Kara het gesê een van die ontvoeringsaanklagte en die aanklag van poging tot moord hou verband met die ontvoering van nog 'n vyfjarige seun in Junie verlede jaar. Die seun is gered toe 'n man op hom en Magagula in 'n suikerrietplantasie afgekom het.
Moord is moord en tog is al die gewone kommentators stil? Is hierdie nie ook 'n lewe wat gewelddadig geneem is nie? Eienaardig